Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 689/09/6606	Lučenec, 17.7.2013
EEČ : 2-47-125-2013

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 3 Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	V  presne nezistenom čase, nezisteným spôsobom zabezpečil pre XXXXX, nar.   XXXXX, ako zodpovedného zástupcu spoločností XXXXX, so sídlom XXXXX 279,  IČO: XXXXX so sídlom XXXXX 279, IČO: XXXXX so sídlom XXXXX 279, IČO: XXXXX faktúru č.08158 o dodávke tovaru od dodávateľa XXXXX na sumu 76.020,79.-Eur (2.290.202,60 Sk) z toho DPH 12.137,77.-Eur (365.662,60 Sk), ktorou XXXXX preukazoval zdaniteľné plnenie  v zdaňovacom období I. štvrťrok 2008 v spoločnosti XXXXX, pričom táto faktúra sa nezakladala na pravde, nakoľko tovar uvedený na faktúre v skutočnosti nikdy dodaný ani prevzatý nebol, následne zabezpečil pre XXXXX, ako konateľa spoločnosti  XXXXX  faktúru č.08002 o dodávke  toho istého tovaru od  spoločnosti XXXXX na sumu 76.135,74.-Eur (2.293.665,45 Sk) z toho DPH 12.156,12.-Eur (366.215,50 Sk), ktorou takisto XXXXX preukazoval zdaniteľné plnenie v zdaňovacom období I. štvrťrok 2008 v spoločnosti  XXXXX., následne ďalej faktúru č.22080301 o predaji tohto tovaru spoločnosťou XXXXX spoločnosti XXXXX na sumu 76.191,04.-Eur (2.295.331,50 Sk) z toho DPH 12.164,95.-Eur (366.481,50 Sk), kde zdaniteľné plnenie preukazoval v zdaňovacom období I. štvrťrok 2008 u spoločnosti XXXXX, a taktiež faktúru č.080301 o predaji tohto tovaru spoločnosťou XXXXX spoločnosti XXXXX ktorej je XXXXX prokuristom, čím pomohol XXXXX skrátiť daň na vstupe v celkovej  výške 36.458,85.-Eur (1.098.359,60 Sk) ku škode na štátnom rozpočte.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Vyšetrovateľ PZ Odboru kriminálnej polície OR PZ  v Lučenci uznesením č. ORP-1037/OEK-LC-09 zo dňa 02.02.2010 podľa 206 odsek 1 Trestného poriadku vzniesol obvinenie XXXXX pre zločin skrátenia dane a poistného podľa § 276 odsek 1,3 Trestného zákona spáchaný formou pomoci podľa § 21 odsek 1 písmeno d) Trestného zákona na tom skutkovom základe, ako je to uvedené vo výrokovej časti tohto uznesenia. 

	V priebehu vyšetrovania bolo zistené, že obvinený XXXXX dňa 16.01.2012 zomrel v Hronseku.

          Podľa § 215 odsek 1 písmeno d) Trestného poriadku prokurátor zastaví trestné stíhanie, ak je neprípustné podľa § 9 Trestného poriadku.  V zmysle ustanovenia § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 

	Keďže v danom prípade je nepochybné, že XXXXX zomrel, bolo preto potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dobruša Molleková
prokurátorka